Xana i yini leswintshwa?

* **1 Mhawuri 2023 - Hangalaso wa timali eka Tithirasiti leti nga riki vatshami hi Tithirasiti leti nga vatshami**
Ku vi le endlelo ra SARS ro ka ri nga pfumeleli humeso wa timali loko Tithirasiti ta vatshami ti endla mihangalaso eka Tithirasiti leti nga riki vatshami. Ku landzelela swivutiso eka xiyimo lexi, SARS laha yi hlamusela xiyimo xa yona eka mhaka no tiyisisa leswaku yi ta anakanya mpfumelelo wa humeso wa timali/mitsengo leyi hangalaseriweke Tithirasiti leti nga riki vatshami. Phurosese leyi lavekaka ku kuma mpfumelelo i ku endla xikombelo xa papila ra manyuwali ra vulandzelelanawu eka SARS hi ku imeyilela eka MLCA@sars.gov.za.

SARS yi lemukile mhaka ya leswaku SARB yi hlekahlekisile swilaveko swin'wana swa ndzawulo wa cincano kambe yi bohile, hi ku ya ho mixungeto leyi nghenelelaka, ku tivisa xilaveko lexi vuriweke laha henhla ku hunguta mixungeto.

SARS yi ta endla tiphurosese ta ntiyisiso ku tiyisisa leswaku nhlamuselo ya vuxopaxopa ya swiyenge leswi faneleke swa Nawu swa landzeleriwa. Tsundzuka leswaku Thirasisti leyi nga riki mutshami yi fanele yi va muvuyeriwa wa Tirhasiti leyi nga mutshami, naswona hangalaso wu ta anakanyiwa ntsena hi SARS loko wu landzelela milawu na swipimelo eka xitirho xa thirasiti ya Thirhasiti ya mutshami.

SARS yi ta pfumelela ntsena mihangalaso yaleyo loko Thirasiti ya mutshami yi kombisa leswaku swikweleti hinkwaswo swa xibalo mayelana na hangalaso swi ta hakeriwa.

Tlhela u vona webupheji ya Supporting Documents for Approval of International Transfers (AIT).

* **21 Dzivamisoko 2023 - Fomo leyintshwa leyi ndlandlamuxiweke ya xikombelo xa Xiyimo xa Vulandzelelanawu xa Xibalo (TCS)**
Fomo leyintshwa leyi ndlandlamuxiweke ya xikombelo xa Xiyimo xa Vulandzelelanawu xa Xibalo (TCS) yi tivisiwile ku fambisa nhlanganiso wa swikombelo swa Foreign Investment Allowance (Xengetelo wa Vuvekisi bya Matikomambe (FIA) na Emigration (Ndzhurhiso) swi va xikombelo xin'we, “Approval International Transfer” (Hundziselo wa Misava wa Mpasiso). Ku engetelela, nhlawulo wa Tender wu susiwile naswona Good Standing Tax Compliance Status (Xiyimo xa Vulandzelelanawu xa Xibalo xa Mafambiselo ma Kahle) (TCS) xi fanele xi tirhisiwa eka swiyimo hinkwaswo laha vandla ra vunharhu ri lavaka ku tiyisisa Xiyimo xa Xiyimo xa Vulandzelelanawu xa Xibalo.

Loko u nga se kombela Xiyimo xa Vulandzelelanawu xa Xibalo (TCS) eka loyi a nga riki mutshami, u fanele ku va u hetisile phurosese ya Cease to be a resident. Vona webupheji ya Cease to be a Resident ku kuma vuxokoxoko hi xitalo.

Matsalwa mo seketela lama lavekaka mayelana na approval international transfer ma engeteriwile leswintshwa ku kombisa micinco ya sweswinyana eka tiphurosese ta Ndzawulo wa Cincano wa Matiko mambe ku katsa na ku tumbuluxiwa ka Nawundzhundzhuluxo wa Milawu ya swa Xibalo, 2020. Sweswi u nga kombela Xiyimo xa Vulandzelelanawu xa Xibalo laha.

Xana i yini?

Henhla ka Fomo

Vukorhokeri bya Xibalo bya Afrika-Dzonga (SARS) byi tivisile Sisiteme ya Xiyimo xa Vulandzelelanawu xa Xibalo hi 2015 ku siva sisiteme ya Mbhasiso wa Xibalo leyi tirhisaka maphepha. Endzhakukaloko u endlile xikombelo xa Xiyimo xa Vulandzelelanawu xa Xibalo, u ta amukela PIN ya vuhlayiseki leyi ku kotisaka ku pfumelela vandla rin'wana na rin'wana ra vunharhu (nhlangano kumbe mfumo) ku langutisa xiyimo xa wena eka inthanete hi ku tirhisa eFiling. Yi ta va nyika xiyimo xa wena hinkwaxo xa nandzeleriso eka siku na nkarhi lowu va nga xi vona hi wona. Ku sirhelela xihundla xa muhakelaxibalo, ku hava vuxokoxoko byin’wana lebyi nga ta fikeleleka eka vandla ra vunharhu.

Hansi ka Fomo

Ku landzelerisa xibalo no 'hakela xiave xa wena' a swo va kahle ka wena ntsena, kambe swi tlhela swi hoxa xandla wa kahle eka nkulo wa ikhonomi ya tiko ra hina leswi hi le tlhelo swi vuyerisaka vaaki va Afrika-Dzonga hinkwavo.

Sisiteme ya TCS ya kumeka eka mitirhiso leyi landzelaka:

* Good standing (Ku va eka Xiyimo xa Kahle)
* Approval International Transfer (Hundziselo wa Misava wa Mpasiso)

Ku endla xikombelo xa TCS ya wena, u nga fikelela sisiteme ya TCS hi ku hlawula nhlawulo wa menyu wa TAX STATUS eka eFiling.

**Xitsundzuxo xa Nkoka:** Nhlawulo wa Tender a wa ha ri kona, naswona vahakelaxibalo va fanele va tirhisa xikombelo xa Good Standing (Ku va eka Xiyimo xa Kahle) tanihileswi xi hetisisaka xikongomelo xo fana. Nhlawulo wa Approval International Transfer i xikombelo xo cincacinca lexi tirhelaka vaaki va Afrika-Dzonga lava rhumelaka timali ematikweni mambe ku katsa na vahakelaxibalo lava Yimiseke Vutshamo bya Xibalo eka swikongomelo swa lava nga riki vatshami.

Xana i ya yini?

Sisiteme ya Xiyimo xa Vulandzelelanawu xa Xibalo yi endla swi olova eka vahakelaxibalo ku kombela Xiyimo xa vona xa Vulandzelelanawu xa Xibalo (TCS) hi ku tirhisa eFiling kumbe SARS online query system (SOQS) ku amukela PIN leyi nga tirhisiwaka ku pfumelela no kotisa mavandla ma vunharhu ku tiyisisa xiyimo xa wena xa vulandzelelanawu xa xibalo.

PIN ya TCS yi fanele ku tirhisiwa hi mavandla ma vunharhu lama pfumeleriweke (lama u avelanaka na vona PIN) ku tiyisisa xiyimo xa wena xa vulandzelelanawu eka inthanete hi ku tirhisa SARS eFiling. Swi na nkoka ku tsundzuka leswaku xiyimo xa vulandzelelanawu xa muhakelaxibalo a xi tshami xi nga cinci naswona xa cinca hi ku ya hi vulandzelelanawu lebyi yaka emahlweni na swilaveko swa xibalo.

Xana ndzi fanele ku endla yini?

Na leswi emihleketweni, loko u fanele u landzelerisa xibalo, u fanele ku tiyisisa leswaku:

* A wu na mitlheriso yihi na yihi ya xibalo leyi kayivelaka ku rhumeriwa.
* A wu na xikweleti lexi kayiveleke ku hakeriwa eka SARS handlekaloko malulamiselo mo hakela kumbe yimiso wa hakelo ku pfumelelaniwile hi wona.
* U titsariserile swihumelerisiwa hinkwaswo swa xibalo leswi u nga na vutihlamuleri eka swona.
* Vuxokoxoko bya wena lebyi tsarisiweke byi engeteriwile leswintshwa. Mayelana na mahungu hi xitalo ma leswaku u nga engetela njhani leswintswa eka vuxokoxoko lebyi tsarisiweke tlilika laha.
* U nga va u hlanganisile (hi ku tirhisa Merge tool eka eFiling) kumbe u tivisile (eka fomo ya ERC01 leyi nga kona tanihi xiphemu xa phurosese ya TCS eka eFiling), tinomboro hinkwato ta rheferense ta xibalo leti tsarisiweke. Mayelana na vuxokoxoko hi xitalo eka Merge, tlilika laha.

“My Compliance Profile (MCP)”, i xiphemu xa sisiteme ya TCS, xi pfumelela vahakelaxibalo mbono wa le ka inthanete wa vulandzelelanawu bya vona bya sweswi ehenhla ka swilaveko swo karhi, tanihileswi kumisisiweke ha kona hi SARS. Vahakelaxibalo va nga kota ku boxa nkavulandzelelanawu wun'wana na wun'wana no teka goza leri faneleke ku lulamisa leswi. Ku tivisiwa ka MCP swi nyika vahakelaxibalo vuxokoxoko byo tala mayelana na vulandzelelanawu bya vona bya xibalo no vumba tshaku ra xiyimo xa vulandzelelanawu hinkwaxo lexi humesiweke loko xikombelo xa TCS xi rhumeriwa eka SARS (xikombiso eka Thendara kumbe Xiyimo xa Kahle).

Ku kuma vuxokoxoko byo hlaya eka tiphurosese ta xiyimo xa nandzeleriso wa xibalo landzelela tilinki laha hansi:

* [U fikelela njhani "“My Compliance Profile” hi eFiling](https://www.sars.gov.za/individuals/manage-your-tax-compliance-status/how-to-access-my-compliance-profile/)
* [U kombela njhani Xiyimo xa Nandzeleriso wa Xibalo xa wena](https://www.sars.gov.za/individuals/manage-your-tax-compliance-status/how-to-request-your-tax-compliance-status/)
* [U tiyisisa njhani Xiyimo xa Nandzeleriso wa Xibalo](https://www.sars.gov.za/individuals/manage-your-tax-compliance-status/how-to-verify-tax-compliance-status/)